Ondersoek: Afrikaans as huistaal | Die Vryburger
Meer swart, bruin en Indiese mense praat Afrikaans as huistaal as wat wit Suid-Afrikaners Afrikaans as huistaal besig.
Dit is die bevinding van die Suid-Afrikaanse Instituut vir Rasseverhoudinge (SAIRV).
‘n Onlangse studie deur dié Instituut is gebaseer op data van die 2011 sensus. Volgens die ondersoek is getoon dat slegs 40% van mense wat Afrikaans as huistaal praat, blankes is.
Dit beteken slegs 2,7 miljoen uit die 6,9 miljoen huishoudings waar Afrikaans gepraat word, blankes is en die res uit ander rassegroepe bestaan.
Daarteenoor is Engels bykans vyf miljoen Suid-Afrikaners se huistaal. Altesaam 1,6 miljoen van dié Engelssprekendes, oftewel 34%, is wit.
In ’n onderhoud wat Die Vryburger met ’’n voormalige Afrikaanse taal dosent gevoer het is uitgewys dat daar ’n aansienlike verskil is tussen die Afrikaans wat deur anderskleuriges gebesig word en die standaard Afrikaans wat deur blankes gebruik word.
Blankes is ook nie bekommerd oor die feit dat daar meer anderskleuriges is wat Afrikaans as huistaal gebruik nie. Dit bevestig slegs watter positiewe invloed Afrikaans op die bevolking van die land uitoefen, het hy gesê.
4 thoughts on “Ondersoek: Afrikaans as huistaal”
Les Nell April 23, 2013 at 9:37 am
Dit is goed as Afrikaans voort leef al is dit ook ander kleuriges wat ons taal praat, maar dit maak nie van hulle Boere Afrikaners nie en hulle kulture verskil ook soos dag by nag van ons Boere Afrikaners sin.
Ruan April 23, 2013 at 9:47 am
6.9 Miljoen huishoudings praat Afrikaans teenoor 5 miljoen huishoudings wat engels praat en tog word mens bykans oral met ingels begroet! Ons moet almal maar in die gewoonte kom om aan te dring op Afrikaans!
Andries April 23, 2013 at 7:29 pm
Afrikaans is my taal, ek dink in hom, ek praat met hom, ek redeneer met hom ek doen absoluut alles met hom, ek is ook so trots op hom. Geen ander taal bied my die geleentheid wat my taal my bied nie. Ook goed om te hoor ander geniet en praat my taal. Maar jammer om te se hulle praat my taal nie reg nie, ek wil hulle nie verbied om my taal te praat nie. Hul gevoel vir ons Afrikaans kom ook nie uit die hart nie.
Ansie van heerden June 6, 2014 at 11:45 am
Ek is Afrikaans sprekende maar my man Engels. Toe ons getrou het het ons besluit dat Afrikaans ons huistaal sal wees en ons praat net Afrikaans met mekaar.